CELEX: 32014R0758
Language: sk
Date: 2014-07-10 00:00:00
Title: Vykonávacie nariadenie Komisie (EÚ) č. 758/2014 z  10. júla 2014 o zatriedení určitého tovaru do kombinovanej nomenklatúry

15.7.2014   
            
            
               SK
            
            
               Úradný vestník Európskej únie
            
            
               L 207/4
            
         VYKONÁVACIE NARIADENIE KOMISIE (EÚ) č. 758/2014
   z 10. júla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej v súlade s článkom 12 ods. 6 nariadenia (EHS) č. 2913/92 počas obdobia troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Kruhový výrobok vyrobený zo silikónu s priemerom približne od 10 do 15 mm a výškou približne 3 mm. Výrobok má v strede zárez v tvare kríža. Nemá žiadne mechanické komponenty.
                  Výrobok sa používa spolu so závitovým uzáverom s viečkom. Umiestňuje sa dovnútra závitového uzáveru a celý sa priskrutkuje na hrdlo fľaše.
                  Výrobok bráni vytekaniu polotekutých látok, napríklad majonézy alebo kečupu, z fľaše pri jej obrátení hore dnom. Keď sa viečko otvorí a fľaša sa otočí hore dnom, látka sa dávkuje cez zárez v tvare kríža tak, že sa na fľašu vyvinie manuálny tlak.
                  Pozri obrázok. (1)
                  
               
               
                  3926 90 97
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3926, 3926 90 a 3926 90 97.
                  Keďže výrobok nemôže vykonávať funkciu zátky samostatne, ale iba vtedy, ak je umiestnený vnútri závitového uzáveru, považuje sa za príslušenstvo uzáveru. Zatriedenie do položky 3923 ako zátky, viečka, uzávery fliaš a ostatné uzávery je preto vylúčené.
                  Výrobok umožňuje, aby sa polotekutá látka dostala do závitového uzáveru, ale sám nekontroluje otváranie a zatváranie otvoru, a preto nereguluje tok kvapaliny otváraním a zatváraním otvoru. Zatriedenie do položky 8481 ako kohútiky, ventily a podobné zariadenia je preto vylúčené.
                  Základným materiálom tohto výrobku je plast, preto sa má zatriediť pod číselný znak KN 3926 90 97 ako ostatné výrobky z plastov.
               
            
         (1)  Obrázok slúži len na informačné účely.